CELEX: C2006/224/105
Language: da
Date: 2006-09-16 00:00:00
Title: Sag T-202/06: Sag anlagt den 31. juli 2006 — Select Appointments mod KHIM — Manpower (TELESELECT)

16.9.2006   
            
            
               DA
            
            
               Den Europæiske Unions Tidende
            
            
               C 224/50
            
         Sag anlagt den 31. juli 2006 — Select Appointments mod KHIM — Manpower (TELESELECT)
   (Sag T-202/06)
   (2006/C 224/105)
   Stævningen er affattet på engelsk
   Parter
   
      Sagsøger: Select Appointments (Holdings) Ltd. (St Albans, Det Forenede Kongerige) (ved barrister G.R. Fernando og solicitor C.J. Leech)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Manpower Inc. (Milwaukee, De Forenede Stater)
   Sagsøgerens påstande
   
               —
            
            
               Afgørelse truffet den 18. maj 2006 af Harmoniseringskontorets Appelkammer, hvorved registrering af ansøgning nr. 1 030 980 tillades, og indsigelse nr. B 303 158 afvises, annulleres.
            
         
               —
            
            
               Der gives afslag på ansøgningen.
            
         
               —
            
            
               Sagsøgeren godtgøres omkostningerne i forbindelse med den foreliggende sag og sagen for Harmoniseringskontorets instanser.
            
         Søgsmålsgrunde og væsentligste argumenter
   
      Ansøger om EF-varemærket: Manpower Inc.
   
      Det omhandlede EF-varemærke: Ordmærket »TELESELECT« for tjenesteydelser i klasse 35 og 41 (vurderings- og undervisningsvirksomhed inden for telefonbetjening)
   
      Indehaver af det i indsigelsessagen påberåbte varemærke eller tegn: Select Appointments (Holdings)
   
      Det i indsigelsessagen påberåbte varemærke eller tegn: EF-ordmærket »SELECT« for tjenesteydelser i klasse 35 og 41 — ansøgning nr. 2 111 367 (arbejdsformidling, rådgivning, information om jobmuligheder, annoncering, personaleledelse)
   
      Indsigelsesafdelingens afgørelse: Medhold i indsigelsen som helhed
   
      Appelkammerets afgørelse: Annullation af Indsigelsesafdelingens afgørelse
   
      Søgsmålsgrunde: Overtrædelse af Rådets forordning nr. 40/94, artikel 8, stk. 1, litra b), idet risikoen for forveksling selv i dele af Det Europæiske Fællesskab ifølge sagsøgeren berettigede afslaget på registreringen af det omtvistede mærke. Eftersom gennemsnitsforbrugerne ikke nødvendigvis taler engelsk, vil ordmærket, for så vidt angår »SELECT«-delen, ikke have nogen markant betydning for dem.
   Sagsøgeren anfører desuden, at vurderingsvirksomhed, der ydes under det omtvistede mærke, er omfattet af de mere omfattende arbejdsformidlingstjenester, som sagsøgerens eget EF-varemærke dækker.